ΓΡΑΠΤΗ ΕΡΩΤΗΣΗ E-0374/00

υποβολή: Christopher Heaton-Harris (PPE-DE) προς την Επιτροπή

(14 Φεβρουαρίου 2000)

Θέμα: Ανώτερη εκπαίδευση στο Ηνωμένο Βασίλειο

Δεν συμφωνεί η Επιτροπή ότι τα εκπαιδευτικά της προγράμματα, όπως είναι τα προγράμματα Erasmus και Socrates (τα οποία προσφέρουν σε όλους τους φοιτητές της ΕΕ την ευκαιρία να σπουδάσουν σε άλλα κράτη μέλη),ποσκάπτονται από την άδικη κατάσταση που επικρατεί στο ΗΒ, κατά την οποία ένας μη Βρετανός φοιτητής, που επιθυμεί να σπουδάσει στη Σκωτία, δεν είναιποχρεωμένος να καταβάλει αμέσως τα δίδακτρα, ενώ ένας φοιτητής, που επιθυμεί να σπουδάσει στην Αγγλία, πρέπει να καταβάλει τα δίδακτρα κατά την εγγραφή;

Δεν συμφωνεί η Επιτροπή ότι λόγω αυτής της κατάστασης τα σκωτσέζικα πανεπιστήμια έχουν ένα αθέμιτο πλεονέκτημα έναντι των αγγλικών, των ουαλλικών και των βορειοϊρλανδικών ανταγωνιστών τους, κατά την εγγραφή σπουδαστών, και δεν συμφωνεί ότι αυτό αποτελεί παραβίαση της νομοθεσίας της ΕΕ περί ανταγωνισμού;

Κοινή απάντηση του κ. Reding εξ ονόματος της Επιτροπής στις γραπτές ερωτήσεις E-0374/00, E-0375/00 και E-0376/00

(15 Μαρτίου 2000)

Έως σήμερα και σύμφωνα με τη συνθήκη ΕΚ κάθε κράτος μέλος είναι αρμόδιο για το περιεχόμενο της διδασκαλίας και την οργάνωση του εκπαιδευτικού του συστήματος.

Οι διατάξεις του κοινοτικού δικαίου δενποχρεώνουν τα κράτη μέλη να χορηγούνποτροφίες ή βοηθήματα με σκοπό να βοηθούν τους σπουδαστές να καλύπτουν τα δίδακτρά τους. Μία τέτοια απόφαση ανήκει στην αρμοδιότητα των κρατών μελών. Μόνον στην περίπτωση που προβλέπεται μια τέτοια βοήθεια για τους πολίτες ενός κράτους μέλους, ο φοιτητής έχει με βάση τη συνθήκη το δικαίωμα σε ίση μεταχείριση όπως οι πολίτες του κράτους μέλουςποδοχής. Επομένως όσον αφορά την πρόσβαση στην εκπαίδευση, η αρχή της ίσης μεταχείρισης σημαίνει στην πράξη ότι κάθε εκπαιδευτικό ίδρυμα πρέπει να δέχεται τους φοιτητές που προέρχονται από άλλα κράτη μέλη με τις ίδιες προϋποθέσεις που δέχεται τους δικούς του πολίτες. Επομένως καμία επιπλέον πληρωμή δεν πρέπει να τους ζητείται λόγω της ιθαγένειάς τους.

Στο βαθμό που οι φοιτητές που προέρχονται από άλλα κράτη μέληφίστανται στα εκπαιδευτικά ιδρύματα της Σκωτίας την ίδια μεταχείριση όπως και οι σπουδαστές που προέρχονται από αυτήν την περιοχή, η κατάσταση στην οποία αναφέρεται ο κ. βουλευτής δεν συνεπάγεται διάκριση λόγω ιθαγένειας και δεν αντιτίθεται επομένως στο άρθρο 12 (πρώην άρθρο 6) της συνθήκης ΕΚ.

Το γεγονός ότι στο Ηνωμένο Βασίλειο ισχύουν διαφορετικοί κανονισμοί που αφορούν τα έξοδα εγγραφής είναι ζήτημα εσωτερικού δικαίου που δεν εμπίπτει στην αρμοδιότητα της Κοινότητας.

Όσον αφορά την κινητικότητα των φοιτητών στο πλαίσιο του Erasmus, ο γενικός κανόνας είναι η απαλλαγή από τα έξοδα εγγραφής για όλους τους φοιτητές που συμμετέχουν στο πρόγραμμα. Κατά συνέπεια το σκωτσέζικο πρόγραμμα δεν έχει επιπτώσεις στην κινητικότητα στα πλαίσια του Erasmus.

Τέλος όσον αφορά την εφαρμογή των κανόνων ανταγωνισμού στους οποίους αναφέρεται ο κ. βουλευτής, η Επιτροπή εκτιμά ότι η δραστηριότητα των πανεπιστημίων στο πλαίσιο του εθνικού εκπαιδευτικού συστήματος δεν πρέπει να θεωρείται εμπορική ή οικονομική δραστηριότητα και βρίσκεται εκτός του πεδίου εφαρμογής τους.

Στη συγκεκριμένη περίπτωση δεν πρόκειται καν γιαπηρεσίες κατά την έννοια της συνθήκης. Το Δικαστήριο έχει ήδη πάρει θέση σε σχέση με το θέμα αυτό σημειώνοντας ότι τα προσφερόμενα προγράμματα σπουδών σε ένα ίδρυμα τριτοβάθμιας εκπαίδευσης των οποίων η χρηματοδότηση εξασφαλίζεται ουσιαστικά από δημόσιες δαπάνες, δεν αποτελούνπηρεσίες κατά την έννοια του άρθρου 50 (πρώην άρθρο 60) της συνθήκης ΕΚ.

Εάν τα μέτρα στα οποία αναφέρονται οι ερωτήσεις εφαρμόζονται σε πανεπιστημιακά ιδρύματα και ιδρύματα τριτοβάθμιας εκπαίδευσης όπου σκοπός του κράτους μέλους δεν είναι να εμπλακεί σε κερδοφόρες δραστηριότητες αλλά εκτελεί στον κοινωνικό, πολιτιστικό και εκπαιδευτικό τομέα την αποστολή του απέναντι στους πολίτες του, τότε δεν πρόκειται γιαπηρεσία κατά την έννοια της συνθήκης. Πράγματι το εν λόγω σύστημα χρηματοδοτείται κατά γενικό κανόνα από το δημόσιο προϋπολογισμό και όχι από τους σπουδαστές ή τους γονείς τους. Η φύση αυτής της δραστηριότητας δεν επηρεάζεται λοιπόν από το γεγονός ότι οι σπουδαστές ή οι γονείς τουςποχρεώνονται μερικές φορές να πληρώσουν εισφορές ή δίδακτρα προκειμένου να συμβάλουν σε έναν ορισμένο βαθμό στα έξοδα λειτουργίας του συστήματος.